Banca centrală franceză va ieși din afacerile cu cărbune și va limita investițiile în petrol și gaze.
Banca centrală franceză a anunțat că va ieși din afacerile cu cărbune și își va limita expunerea la petrol și gaze naturale. Multe bănci centrale s-au angajat să-și modifice portofoliile de investiții. Banca Franței gestionează un portofoliu de investiții de 22 de miliarde de euro.
Banca centrală franceză a anunțat că va ieși din afacerile cu cărbune și își va limita expunerea la petrol și gaze naturale în portofoliul său de investiții până în 2024, ca parte a unei schimbări active către active prietenoase cu mediul, relatează Reuters.Multe bănci centrale s-au angajat să-și modifice portofoliile de investiții ca parte a unui efort de a încuraja sistemul financiar să sprijine o economie mai puțin dăunătoare mediului.Banque de France gestionează un portofoliu de investiții de 22 de miliarde de euro, separat de achizițiile de active aferente operațiunilor sale de politică monetară.Într-o declarație instituția a spus că până la sfârșitul acestui an nu va mai investi în companii care generează peste 2% din venituri din cărbune și că va reduce pragul la zero până la sfârșitul anului 2024. În prezent, pragul este de 10%.Instituția a declarat și că va exclude, de asemenea, până în 2024 companiile cu peste 10% din venituri provenite din petrol sau 50% din gaze, ceea ce ar putea însemna că banca centrală ar trebui să renunțe la colaborarea cu grupuri energetice majore, cum este Total.O altă categorie de companii cu care banca nu va mai colabora sunt cele care obțin 10% din veniturile lor din petrol sau gaze de șist, sau care explorează în Arctica sau în apele adânci.În calitate de acționar, banca va vota din acest an împotriva noilor proiecte privind combustibili fosili.Banca Franței nu își prezintă în detaliu portofoliul de investiții.